*****

ΚΑΝΟΝΙΣΜΟΣ (ΕΟΚ) αριθ. 2066/82 ΤΗΣ ΕΠΙΤΡΟΠΗΣ

της 28ης Ιουλίου 1982

περί τροποποιήσεως του κανονισμού (ΕΟΚ) αριθ. 2183/81 περί λεπτομερειών εφαρμογής του καθεστώτος ενισχύσεως του βάμβακος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την πράξη προσχωρήσεως της Ελλάδος, και ιδίως το πρωτόκολλο 4 που αφορά τον βάμβακα,

τον κανονισμό (ΕΟΚ) αριθ. 2169/81 του Συμβουλίου της 27ης Ιουλίου 1981 περί καθορισμού των γενικών κανόνων του καθεστώτος ενισχύσεως του βάμβακος (1), όπως τροποποιήθηκε τελευταία από τον κανονισμό (ΕΟΚ) αριθ. 1982/82 (2), και ιδίως το άρθρο 11,

Εκτιμώντας:

ότι ο κανονισμός (ΕΟΚ) αριθ. 2183/81 της Επιτροπής (3) καθορίζει στο άρθρο 1 παράγραφος 2 το προβλεπόμενο ποσό των εξόδων εκκοκκίσεως του βάμβακος και στο άρθρο 2 παράγραφος 2 υπό ε, τα έξοδα εκφορτώσεως ή διοχετεύσεως του εκκοκισμένου βάμβακος στον Πειραιά· ότι, επειδή τα έξοδα έχουν αυξηθεί από τότε, πρέπει, κατά συνέπεια, να μεταβληθεί το ποσό τους·

ότι το άρθρο 7 του κανονισμού (ΕΟΚ) αριθ. 2183/81 προβλέπει ότι κάθε παραγωγός βάμβακος καταθέτει κάθε έτος, το αργότερο στις 15 Ιουνίου, δήλωση για τη σπαρμένη έκταση· ότι η περίοδος της σποράς δεν επιτρέπει να τηρηθεί αυτή η ημερομηνία-όριο κάθε έτος· ότι πρέπει, ως εκ τούτου, να παραταθεί έως την 1η Ιουλίου ·

ότι, στην Ιταλία, διοικητικές δυσχέρειες δεν επιτρέπουν την τήρηση της ημερομηνίας αυτής για την περίοδο 1982/83· ότι, ως εκ τούτου, σ' αυτό το Κράτος μέλος πρέπει να παραταθεί για την εν λόγω περίοδο η προθεσμία που αναφέρεται ανωτέρω μέχρι τις 31 Ιουλίου 1982·

ότι το παράρτημα Β σημείο 3 του εν λόγω κανονισμού προβλέπει συντελεστές οι οποίοι χρησιμοποιούνται για να ληφθεί υπόψη η διαφορά του βαθμού του βάμβακος που τίθεται υπό έλεγχο, σε σχέση με τον ποιοτικό τίτλο· ότι πρέπει να τροποποιηθούν αυτοί οι συντελεστές για να ληφθούν υπόψη οι διαφορές των τιμών που διαπιστώνονται στην αγορά για τις διάφορες ποιότητες βάμβακος·

ότι ο κανονισμός που αναφέρεται ανωτέρω περιλαμβάνει, στο άρθρο 8 παράγραφος 7 και στο άρθρο 9 πρώτο εδάφιο, λάθη διατυπώσεως τα οποία πρέπει να διορθωθούν·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λίνου και Καννάβεως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2183/81 τροποποιείται ως εξής:

1. Στο άρθρο 1 παράγραφος 2, το «11,3» αντικαθίσταται από το « 12,5».

2. Στο άρθρο 2 παράγραφος 2 υπό ε, το «0,9» αντικαθίσταται από το «1».

3. Το άρθρο 7 αντικαθίσταται από το ακόλουθο κείμενο:

«Κάθε παραγωγός βάμβακος καταθέτει, κάθε έτος, δήλωση των εκτάσεων που σπάρθηκαν. Η δήλωση κατατίθεται πριν από την ημερομηνία που καθορίζεται από το σχετικό Κράτος μέλος καί, εκτός περιπτώσεως ανωτέρας βίας, το αργότρερο μέχρι την 1η Ιουλίου.

Εντούτοις, όσον αφορά την Ιταλία, και για την εμπορική περίοδο 1982/83, η τελική προθεσμία που προβλέπεται παραπάνω είναι η 31η Ιουλίου.»

4. Στο άρθρο 8 παράγραφος 7 πρώτο εδάφιο, οι λέξεις «που αναφέρεται στο άρθρο 15», αντικαθίστανται από τις λέξεις «που αναφέρεται στο άρθρο 8 παράγραφος 1 του κανονισμού (ΕΟΚ) αριθ. 2169/81».

5. Στο άρθρο 9 πρώτο εδάφιο, οι λέξεις «αρθρο 8 παράγραφος 6» αντικαθίστανται από τις λέξεις «αρθρο 8 παράγραφος 8».

6. Στο παράρτημα Β, το σημείο 3 τροποποιείται ως εξής:

«3. Συντελεστές σχετικά με τη διαφορά του βαθμού του λαμβανομένου εκκοκκισμένου βάμβακος σε σχέση με τον ποιοτικό τύπο.

1.2.3 // // // // Βαθμός // % της τιμής που

προστίθεται // % της τιμής που

αφαιρείται // // // // 3 και 3,5 // 7,5 // // 4 // 4,5 // // 4,5 // 2 // // 5 // - // // 5,5 // // 2 // 6 // // 5 // 6,5 // // 9 // 7 // // 14 // // //

Σε περίπτωση που η ποιότητα του βάμβακος δεν φτάσει το βαθμό 7, τότε η τιμή του μη εκκοκκισμένου βάμβακος καθορίζεται με κοινή συμφωνία μεταξύ των συμβαλλομένων.»

Άρθρο 2

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 28 Ιουλίου 1982.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 211 της 31. 7. 1981, σ. 2.

(2) ΕΕ αριθ. L 215 της 23. 7. 1982, σ. 5.

(3) ΕΕ αριθ. L 211 της 31. 7. 1981, σ. 35.